JohanHeinsen/ENO huggingface dataset:
Lolland-Falsters Stifts-Tidende, 1840-12-18
En Valgberettiget fra Nykjøbing kan saaledes ligesaagodt vælge en Deputeret fra Helsingør og Odense, som fra Nykjøbing, og en Gaardmand paa Falster kan ligesaagodt vælge en Valgbar af de mindre Landeiendomsbesiddere, naar han boer paa Langeland og Møen, i Sjælland eller Fyen, som naar han boer paa Falster selv. Dette er af megen Vigtighed, forsaavidt man ingen kjender i sit eget Valgdistrict, som man anseer værdig til at give sin Stemme, eller i alt Fald naar man kjender Nogen i et andet Valgdistrict, som man fortrinligt ønskede at meddele sin Stemme. At Sognefoged Peder West, der har spillet en saa jammerlig Rolle i den sidste Stænderforsamling, ikke vil blive valgt igjen, maa naturligviis ansees som afgjort, men vanskeligere er det at udfinde, hvem man skal sætte i hans Sted. Man vogte sig fremfor alt for at vælge dem, der have viist sig som Folkefrihedens Modstandere, enten de have viist det aabenlyst eller hemmeligt, enten ved at træde i Aristokraternes Sold eller ved at anvende deres formeentlige Jndflydelse til i Smug at forhindre Underskrivelse af Andragender til Stænderne og Gjenerhvervelse af Folkets naturlige Ret: at have Andeel i dets egne Anliggenders Bestyrelse. Man vogte sig for at vælge dem, der hverken have Selvstændighed eller Mod eller Fædrelandskjærlighed nok til at rive sig løs fra provindsielle Smaaligheder, men lade sig afdrage fra først at sørge fordet Heles Vel førend de arbeide for det Enkelte, retsom om det var muligt, at Landets enkelte Deele kunde trives, uden at hele Statslegemet var sundt og rørigt. Men, spørger man, hvorfra skulle vi erholde Kundskab om de rette Repræsentanter, Ved fælleds Hjælp, svarer jeg. Ved igjennem de offentlige Blade at meddele hinanden Underretning om de Personer, som vi holde os overbeviist om at være skikkede til det store, vigtige Kald at repræsentere Nationen i de næste, for Danmarks Fremtids Held maaskee allervigtigste, Aar. Ved at holde Prøvevalg i smaa Afdelinger, ved privat at meddele hinanden vore Tanker og de foreslaaede Personer, og ved paa alle Maader, der staae i vor Magt, at skaffe os Underretning om, hvad der kan tjene til Sagens bedste Fremme. Jndsenderen heraf har efter bedste Evne søgt at erholde Underretning om Valgbare, der besidde Mod, Selvstændighed, Liberalitet og Fædrelandskjærlighed, og han troer i denne Henseende at kunne anbefale følgende Personer til de mindre Landeiendomsbesidderes modne Overveielse og Prøvelse. Overretsprokurator Balthazar Christensen til Grøndal, Proprietair David til Rungstedlund, Klædefabrikør Madsen til Vintermølle pr. Holbek, Proprietair Peter Munck Hagen, Capitain Beutner til Spring forbi. Paa disse Mænd vil jeg henlede Opmærksomheden, og anbefaler iøvrigt Lollands-Falsters Vælgere den Sindighed, Fordomsfrihed, Fædrelandskjærlighed og Selvbevidsthedens urokkelige Mod, uden hvilke ingen Sag ret vil trives.
Lolland-Falsters Stifts-Tidende, 1840-12-18
En Landmand og Valgberettiget paa Falster.
Lolland-Falsters Stifts-Tidende, 1840-12-18
Jndenlandske Efterretninger. Breve fra Hertugdømmet Slesvig berette, at flere af de schleswig-holsteinische Censorer ere blevne i en høi Grad allarmerede ved at erfare, at Hr. Reiersen har lagt tre Numere af Kjøbenhavnsposten under Beslag i een Uge; de frygte for, at de i Beslaglæggelserne skulle overgaaes af en dansk Mand, og see allerede i Aanden, det kjøbenhavnske Polities Medhjælp omvunden af den Seirskrandssom de forhen troede var et schleswig-holsteinisch Monopol, ligesaa uantasteligt som den schleswigholsteinische Forfatning fra 1460. Hr. Niemann i Flensborg har imidlertid ei tabt Modet, opflammet ved Erindringen om sine mangfoldige Censor bedrifter, har han modtaget den fra dansk Side kastede Handske; og for at gjøre det tydeligt for Verdens Øine, at han gaaer langt videre end Hr. Reiersen, har han lagt No. 91 af Flensburger, Zeitung under Beslag for en Oversættelse af Fædrelandets foreløbige Anmeldelse af Rescriptet til Embedsmændene. Vi haabe, at Hr. Reiersen, erklærer sig for overvunden og ei lader sig forlede til at fortsætte denne Væddekamp; thi han maa dog vide, at han ei kan holde det ud indtil Enden med Schleswig Holsteinerne. (Fædrel.)
Lolland-Falsters Stifts-Tidende, 1840-12-18
Vi ere nu underrettede om, at Commandeur M. Lütken, uagtet han har været anført paa Valglisterne over de Valgbare for de mindre Landeiendomsbesidderes Classe, ikke længer er valgbar, paa Grund af, at den ham nu tilhørende Landeiendom ikke har den fornødne Størrelse af Hartkorn. (Kbhpst.)
Lolland-Falsters Stifts-Tidende, 1840-12-18
Criminal-Undersøgelsen i Anledning af det i Natten til 5te Febr. d. A., i Nærheden af Eckernførde, paa en Postillon udøvede Rovmord har endnu ikke ført til noget sikkert Resultat, omendskjøndt flere mistænkte Jndivider fremdeles sidde arresterede. Jfølge en Bekjendtgjørelse fra den eckernforder Magistrat, af 3die December er der nu ved samme Undersøgelse opstaaet Mistanke om, at en vis Jæger Heckmann eller Hechtmann fra det Hessiske, der i Aarene 1811 til 1813 conditionerede paa Louisenlund, men senere drev en Fiskehandel i Forening med Joh. Heinrich Conrad Hartung, samt tillige ernærede sig af Husseerhandel, for rigeligt 30 Aar siden er bleven myrdet i Eckernførde. Alle Autoriteter, saavelsom Privatpersoner, der maatte vide Noget om bemeldte Hechmanns Liv, Opholdssted eller mulige Død, ere opfordrede til at meddele Magistraten i Eckernforde den Oplysning, de i saa Henseende ere istand til at give. Efter Forlydende skal der nemlig under Skorstenen i den for Mordet paa Postillonen mistænkte Families Bolig være fundet skjult en menneskelig Beenrad. (Kieler Correspd. Bl.)
Lolland-Falsters Stifts-Tidende, 1840-12-18
Under 12te December er Grev Ranzau-Breitenburg i Naade entlediget fra hans Charge som Overskjænk. (Berl. Tid.
Lolland-Falsters Stifts-Tidende, 1840-12-18
Videnskaberne har atter lidt et føleligt Tab ved Professor Fallesen, der døde i forgaars i en Alder af kun 33 Aar. Af det han, med et svageligt Helbred, i kort Tid har udrettet, er det klart, hvilke Forventninger man med Grund havde dannet sig om Hans fremtidige gavnlige Virksomhed baade for Videnskaben og for Statslivet. (S. Bl.)Der synes omsider at være opstaaet alvorlig Uenighed mellem selve Medlemmerne af Communalbestyrelsen i Hillerød. Det hedder i den Anledning i Frederiksborg Amtstidende af 5te dennes J hvert andet Huus heri Byen tales i disse Dage om en Conflict, der fornylig skal have fundet Sted, i et af Communalbestyrelsens Møder mellem nogle af sammes Medlemmer, og som skal have foranlediget Yttringer og Sigtelser af en saa graverende Natur, at vi maae ansee det som ligefrem Pligt for Repræsentationen, enten offentligen at afbevise Rygtet, eller i manglende Fald hævde sig selv i sine Vælgeres Agtelse ved de Midler, den sikkerlig vil kjende, uden at de behøve at siges. At vi i at omtale denne Sag ikke gaae mere i Detail, maa være et Vidnesbyrd om, at vi haabe, at Repræsentationen kan benægte Historiens Sandhed.
Lolland-Falsters Stifts-Tidende, 1840-12-18
Til vor Beretning igaar om Udfaldet af Valgene til Deputerede for Sædegaardseiernes Valg klasse, maae vi føie følgende meddeelte Berigtigelse.
Lolland-Falsters Stifts-Tidende, 1840-12-18
Amtmand de Neergaard blev nemlig, istedetfor som igaar berettet med 8 Stemmer, ligesom Kammerherre, Baron Rosenørn-Lehn valgt til Deputeret med 9 St., og Proprietair Tutein med 8 St.; endvidere valgtes Kammerherre Scavenius til Suppleant med 4 Stemmer.
Lolland-Falsters Stifts-Tidende, 1840-12-18
Skibsefterretning. I de senere November-Storme havde Skipper P. Hendriksen af Fiskebekskilen det Uheld, under Endelave at maatte kappe sin Mast, for at frelse Liv og Eiendom. Paa tredie Dag kæmpende med Storm, samt Mangel paa Proviant og Vand, udsat for at Skibet, der drev som Vrag, skulde forgaae, kan man forestille sig hans og Folkenes Glæde, da de saae et Skib komme seilende dem imøde. Der blev strax sat Nødslag til, og Skipperen og 2 Mand gik i Baaden for at borde det ankomne Skib. Dette var Sluppen Forsøget, Skipper Thomas Abrahamsen af Christiansand, kommende fra Horsens og bestemt til Hjemstedet. Skipper Hendriksen bad nu i sin Nød Abrahamsen om at overlade sig noget Vand, da han og hans Folk vare nær ved at omkomme af Tørst; men (skulde man vel troe det muligt: Abrahamsen afslog det med den afskyelige Yttring: "Skjøndt jeg har 2 Fade Vand ombord, faaer Du dog Intet!" Forgiæves bønfaldt Hendriksen ham om, blot at overlade ham saa meget Vand, som han og hans 2 Folk kunde drikke, og Lodsen fra Horsens (Høgh) bad ligeledes Abrahamsen om dog at vise Barmhiertighed og give de stakkels Mennesker idet mindste 2 Potter Vand: alle Bønner vare forgjæves. Med taarefyldte Øine maatte Hendriksen og hans 2 Mand atter gaae fra Borde og paany kæmpe med Hunger og Tørst, indtil Skipper Peder Hansen fra Horsens kom dem til Hjælp, lindrede deres Nød og bjergede baade Folk, Skib og Ladning.
Lolland-Falsters Stifts-Tidende, 1840-12-18
Kjøbenhavns Børscours den 15de December 1840. Hamborg 2 Maaneder – a vista 199 Species 200. - Species solgtes til 12 Mk. - 4 pCt. Kongelige Obligationer (uden Renter) 97 1/2 a 98 Rbd. Sedler - Nationalbank Actier 97 Rbd. rede Sølv. Ved Tallotteriets 1513 Trækning i Kjøbenhavn udkom: Reisende fra den 9de til den 16de December 1840.
Lolland-Falsters Stifts-Tidende, 1840-12-18
Fra Gaabense til Vordingborg. Med Pakkeposten: Frøken Bang; Cand pharm. Aarsleff, Dhrr. Bech og Petersen; Jomfru Christensen. Med Personposten: Jomfru Schønbech, Fuldmægtig Paulsen; Forpagter Clausen; Kammerraad Schierbeck; Søren Hansen. Udenfor Posterne: Kammerherreinde Raben-Hvidtfeldt-Levezau med Familie og Følge. Fra Vordingborg til Gaabense. Med Pakkeposten: Kammerr. Schierbeck, Proprietair Nissen med Kone; Frue Lange; Frue Guldberg med 2 Sønner; Jfr. Fischer; Studenterne Knudsen og Jensen; Handelsbetjent Hendriksen; Cancellieraad Petersen. Med Personposten. Mad. Casse; Jfr. Købcke; Toldinspecteur Breyen, Kjøbmand Brabrandt; Assessor Harboe. Udenfor Posterne: Justitsraad v. Osten; Politiadjutant Leerbek, Politibetjentene Petersen, Humble, Sal toft og Breuning; Greve Knuth, Pastor Rytzou. (Forlangt indrykket.)¬
Lolland-Falsters Stifts-Tidende, 1840-12-18
J Stiftstiden No. 120 seer man med Fortrydelse, hvorledes endeel Beboere i Waalse og Kippinge Sogne gjøre dem Umage for at genere P. West fordi han ikke har talet i Stænderfalen i Roeskilde som han burde; men det kan bevises, at lige saa mange som der i den Kant paa Falster yttre, deres Misfornøielse, ligesaa mange findes her, der udtale deres Tilfredshed med P. Wests Arbeide i det vigtige Kald, han var betroet. Man tillader sig blot at spørge Hans Rasmussen, Sognefoged i Egense, om han vel har overveiet hvad han har dadlet; H. Rasmussen har saameget at erindre imod, at P. West efter nøiere Overlæg ikke giver Petitionen om Skattebevillingsret sit bifald, er det sagt at en Mand, der har flere verdslige Forretninger, just i det Øieblik, sligt et Document bliver ham forelagt til Underskrift, har Tid til at tænke ud i Fremtiden hvad Følgerne deraf muligen kunde blive. Læs blot Carl den førstes Historie af England, samt Crommels derefter som Regent, det sees da lettelig, hvilke ulykkelige Følger det kan bringe over et Rige, naar Stænderne har mere at sige endsom Kongen. H. Rasmussen har vel ogsaa senere bragt i Erfaring, hvad Vægt vor naadige Konge, som en viis og forstandig Herre, lægger paa de Navne, som fandtes paa Petitionen og Skattebevillingsret; og naar P. West endda var den Eneste, men af Bondestanden er Fleertallet vist af hans Mening, lad ham ogsaa i denne vigtige Post, ham var betroet, undertiden have feilet lidet, hvilken iblandt os kunde ikke det og om een af vore Medbrødre glider paa sit Livs Bane, er det da ikke christelig Pligt at støtte ham, og ikke som H. Rasmussen giør, skyde efter, for at han kan falde. Det forekommer Jndsenderen at Hans Rasmussen neppe har lært udtydningen over det ottende Bud i Luthers Katechismus siden noget mere, men P. West haver efter fleres Mening i mange Henseender talet fornuftig, han burde, om han endnu dertil var berettiget, vælges igjen til næste Møde; thi sende een, som blot fylder sin Plads i Salen som Stokkemand, hjælper vist ikke den Falsterske Bondestand meget. Det havde været roesværdigt og Høiagtelse værd, om H. Rasmussen, der synes at lade Publicum vide, at han er kommen i Besiddelse af en større aandelig Kapital endsom P. West, havde tilstillet denne nogle gode Oplysninger vor Stand, til Fordeel, og ikke ladet det forblive ved at indgive Petition til Fordeel for ham og hans og til Tab og Paalæg for alle os andre. - Og inden man forlader H. Rasmussen maaman tillade sig at gjøre ham opmærksom paa, at dersom han havde til Hensigt med sit sidste Jnserat at nedsætte P. Wests Karacteer, da haver han langtfra opnaaet sin Hensigt, men derimod hos Bladets Læsere gjort sig dygtig latterlig. Bonde i Falsters Sønderherred.
Lolland-Falsters Stifts-Tidende, 1840-12-18
Gudstjeneste. Paa førstkommende Søndag begynder Gudstjenesten i Nykjøbing Kirke Kl. 1.
Lolland-Falsters Stifts-Tidende, 1840-12-18
AVERTISSEMENTS. J Overeensstemmelse med Forordningen af 15de Mai 1834 § 46 kundgjøres herved, at ved det i Gaar foretagne Valg af Deputerede og Suppleanter for Sædegaardseiernes Valgklasse i Lollands Falsters Stift ere følgende blevne valgte. Til Deputerede: 1. Kammerherre, Oberst, Baron af Rosenørn Lehn, Besidder af Baroniet Guldborgland, Ridder af Dannebrog, 2. Amtmand, Kammerjunker F. de Neergaard, Ridder af Dannebrog, og 3. Proprietair Tutein, Ridder af Dannebrog, Eier af Marienborg paa Møen. Til Suppleanter: I. Kammerraad og Tiendecommissair Wilhelm, Eier af Øllingsøgaard paa Lolland. 2. Statsraad Estrup, Ridder af Dannebrog, Eier af Kongsdal i Sjælland, og 3. Kammerherre Scavenius, Eier af Gjørsløv m. m. i Sjælland. Nykjøbing paa Falster den 17de December 1840. R. v. Jessen, Valgdirecteur.
Lolland-Falsters Stifts-Tidende, 1840-12-18
At Skolelærer og Kirkesanger Hendriksen i Flade paa Morsø er sat under Tiltale for Overtrædelse af Trykkefrihedslovgivningen, med Hensyn til et af ham forfattet Skrift, betillet "Skolelærerens nuværende Forfatning som lønnet Embedsmand, Lærer og Borger; det bekjendtgjøres herved i Overeensstemmelse med Forordningen af 27 September 1799 18. Det Kongelige danske Cancellie den 8de December 1840.
Lolland-Falsters Stifts-Tidende, 1840-12-18
Subskription. Lollands-Falsters Stiftstidende, for Januar Qvartal 1841. modtages paa alle kongelige Postcontoirer og i Nykjøbing hos Udgiveren. Betalingen for dette Blad, der udgaaer hver Søndag, Tirsdag og Fredag, er paa Udgivelsestedet 72 Sk., og, forsendt med Posterne, 94 1/2 Sk. qvartaliter.
Lolland-Falsters Stifts-Tidende, 1840-12-18
Ved Korsøer Byetingsret er den 7de denne Maaned i Sagen:
Lolland-Falsters Stifts-Tidende, 1840-12-18
Maskinmester ved Dampskibet "Mercurius Peter Marcus Timm, contra forhenværende Maskinmester Edvard Henry Allingam, betræffende trykte Jnjurier, afsagt Dom, hvorved saaledes er kjendt for Ret:
Lolland-Falsters Stifts-Tidende, 1840-12-18
De af Jndstævnte, forhenværende Maskinmester C. H. Allingam i Fyens Stiftsavis og Avertissementstidendere 195 af 5te December 1837, udgivet af Ove Thomsen, mod Citanten Maskinmester Timm brugte fornærmelige Udladelser, bør døde og magtesløse at være, og ikke komme denne til Skade paa Embede, Ære, gode Navn og Rygte i nogen Maade, hvorhos Jndstævnte bør til Korsøer Kjøbstæds Fattigkasse at bøde 50 Rbd. Sølv og være Censur undergiven i eet Aar. Endvidere bør Jndstævnte betale Rettens Gebyhr, Skriver sallarium og Omkostninger til stemplet Papiir, forsaavidt disse Udgifter skulde have været erlagte af Citanten, hvis Sagen ikke fra hans Side havde været beneficeret. Saa betaler og Jndstævnte i Sallarium til Citantens befalede Sagfører, Procurator Brüll, 20 Rbd. Sølv. Det Jdømte at udredes inden 15 Dage efter denne Doms lovlige Forkyndelse under Adfærd efter Loven. Hvilket herved bekjendtgjøres i Overeensstemmelse med Forordningen af 27de September 1799 8 20. Corsøer den 10 December 1810. Bentsen. Aar 1840, Mandagen den 7de December blev i den kongelige Lands-Over- samt Hof= og Stads=Ret i Kjøbenhavn afsagt.
Lolland-Falsters Stifts-Tidende, 1840-12-18
Dom i Sagen No Regimentschirurg Starck, contra Porcellainshandler Andersen og hans Hustrue Marie Cathrine Andersen fød Høi og saaledes kjendt for Ret:
Lolland-Falsters Stifts-Tidende, 1840-12-18
Jndstævnte Porcellainshandler Andersen bør for Citanten, Regimentschirurg Starcks Tiltale i denne Sag fri at være. Derimod bør de af Citanten paaankede, i en i Bladet Raketten for Løverdagen den 1ste Juni f. A. indførte Artikel med Overskrivt: "En uheldig Operation og upassende Adfærd af Regimentschirurg Starck af Jndstævnte Marie Cathrine Andersen fød Høi om og imod ham brugte fornærmelige Udladelser døde og magtesløse at være, og bemeldte Marie Cathrine Andersen for sit i saa Henseende udviste Forhold til Kjøbenhavns Fattigvæsens Hovedkasse bøde 50 Rbd. Sølv, samt være Censur undergiven i 1 Aar. Saa betaler hun og til Citanten denne Processes Omkostninger med 30 Rbd. Sølv. At efterkommes inden 15 Dage efter denne Doms lovlige Forkyndelse under Adfærd efter Loven. Procurator Lange forelægges herved en Frist af 8 Dage efter denne Doms Afsigelse, inden hvilken han til Retten har at indlevere Afskrift paa behørigt stemplet Papiir af hans den 5te October d. A. fremlagte Jndlæg, hvilket herved bringes til offentlig Kundskab i Overeensstemmelse med Forordningen af 27de September 1799 8 20. Justitscontoiret i den Kongelige Lands-Over- samt Hof og Stadsret i Kjøbenhavn den 12 December 1840. Hoff.
Lolland-Falsters Stifts-Tidende, 1840-12-18
En skikkelig Dreng kan strax blive antaget i Lære hos Guldsmedmester Jespersen i Nykjøbing. Redigeret, trykt og udgivet af W. F. Laub i Nykjøbing.
Lolland-Falsters Stifts-Tidende, 1840-12-18
En Meierske, som kan forevise paalidelige Vidnesbyrd om Duelighed, kan faae en Condition til 1ste Mai, naar hun desangaaende melder sig paa Adressecontoiret.
Lolland-Falsters Stifts-Tidende, 1840-12-18
En Syepige kan faae Noget at sye. Adressecontoiret anviser.
Lolland-Falsters Stifts-Tidende, 1840-12-18
Jordegods-Salg. Da det ved Auctionen den 28de i forrige Maaned gjorte Bud af 320,000 Rbd. for Alkestrup og Egemarke Godser ikke er fundet antageligt, saa blive bemeldte Eiendomme stillede til en ny Auction, som afholdes i Faurboe Kroe ved Landeveien imellem Kallundborg og Holbek, Løverdagen den 9de Januar 1841 Kl. 11 Formiddag, hvor tillige fremlægges et forseglet Brev fra den Kongelige Statsgjeldsdirection, som først aabnes efterat Tilslag er givet, og hvoraf da paa Stedet vil blive meddeelt Efterretning om Budet antages eller forkastes. Exemplarer af Salgsconditionerne kunne Liebhaverne paa Begjæring derom erholde tilsendte fra Justitsraad og Godsinspecteur Richter, boende paa Liselund pr. Slagelse.
Lolland-Falsters Stifts-Tidende, 1840-12-18
Bortforpagtninger. Herved bekjendtgjøres, at efternævnte under Grevskabet Hardenberg Reventlow paa Lolland henhørende fortrinlige Gaarde med Meierier, Besætninger og Jnventarier, nemlig. 1) Hovedgaarden Rosenlund, med Areal af 580 1/2 Td. Land Agerjord, samt 118 1/2 Td. Land Engbund og 120 Køer; 2) Hovedgaarden Nielstrup, med Areal af 771 1/2 Td. Land Agerjord, samt 89 1/2 Td. Land Engbund og 160 Køer; 3) Hovedgaarden Jdalund, med Areal af circa 410 Tdr. Land Agerjord, samt 100 Tdr. Land Engbund og 60 Køer. 4) Hovedgaarden Nørregaard, med Areal af circa 430 Tdr. Land Agerjord og 80 Køer, alle i Musse Herred; 5) Hovedgaarden Sæbyeholm, med Areal af circa 680 Tdr. Land Agerjord, samt 102 Tdr. Land Engbund og 150 Køer, tilligemed Annede Sogns Kongetiende, der ydes af 245 Tdr. 4 Skpr. Hartkorn; Hovedgaarden Christiansdahl, med Areal af circa 500 Tdr. Land Agerjord, samt 51 Tdr. Land Engbund og 100 Køer, begge i Nørre Herred, den 28de d. M. og følgende Dage ved offentlige Auctioner, der afholdes paa Gaarden Hardenberg ved Saxkjøbing, blive opbudne til Forpagtning fra 1ste Mai 1841 paa forskjellige Tidsrum. Auctions-Conditionerne, samt øvrige Forpagtningen vedkommende Documenter, ere til Eftersyn hos Jnspecteur Dous paa Hardenberg, der ogsaa paaviser Eiendommene m.v. og iøvrigt meddeler Oplysninger; ligeledes ere Auctions-Conditionerne til Eftersyn i Kjøbenhavn hos Høiesteretsadvocat Liebenberg, Knabrostrædet No. 134.
Lolland-Falsters Stifts-Tidende, 1840-12-20
Jndenlandske Efterretninger. Med Hensyn til de nu forestaaende Stænder valg maa det upaatvivleligt forudsættes, at Nedenstaaende, som læses i den Berl. Tid. for Onsdagen den 16de dennes, vil modtages med særdeles Jnteresse.
Lolland-Falsters Stifts-Tidende, 1840-12-20
Ved at optage Ovenstaaende, maae vi endnu tilføie, at vi desuden fra en aldeles sikker Kilde er bleven privat underrettet om, at Bankdirecteur Bang nu med Bestemthed har erklæret at ville modtage Valg som Deputeret for de mindre Landeiendomsbesiddere, og vi beklage kun, at Efterretningen herom først kommer efterat Prøvevalg paa flere Steder ere afholdte af dem, der høre til denne Valgklasse. Uagtet det er vor Overbeviisning, at Stemningen her i Stiftet er ikke mindre constitutionel, end i Hovedstaden, saa ansee vi det dog for aldeles umuligt, at Bang ikke til enhver Tid som Stænderdeputeret vilde tilfredsstille sine Vælgere; og det vilde derfor være høist beklageligt, om de næste Stænderforsamlinger maatte savne en saadan Mand. Vi henlede da herved Opmærksomheden paa Bankdirecteur Bang som Valgcandidat for Lollands og Falsters mindre Landeiendomsbesiddere.
Lolland-Falsters Stifts-Tidende, 1840-12-20
Capt. Jrminger, der bragte Efterretningen om Kronprindsens Forlovelse hertil, medbragte ogsaa Breve til Kongen og Dronningen fra det ny Nye Chinaar han seraat, terretningen om Kronprindsens Forlovelse hertil, medbragte ogsaa Breve til Kongen og Dronningen fra det nyforlovede Par. Det skal være vist, at det fra begge Sider er et Jnclinationsparti. Det hedder, at Brylluppet ikke vil blive udsat ret længe, og at det skal staae i den høie Bruds Hjem; men mindre sandt er det vist, at Kronprindsen, med sin Brud strax vil tage til Odense Slot, hvor Kongen og Dronningen da ville besøge dem; man vil neppe berøve Kjøbenhavnerne den Glæde, snarest muligt at see deres tilkommende Dronning. (Aarh. Av.)
Lolland-Falsters Stifts-Tidende, 1840-12-20
Ved det i Anledning af Kronprindsens Forlovelse afholdte store Hofbal har det funden Sted, som sjeldent finder Sted ved noget Bal, at der var omtrent 16 Gange saa mange Herrer som Damer. Der skal nemlig have været 800 dandsende Cavalerer (i Alt var der omtrent 1200 Personer) og neppe 50 dandsende Damer, ja vi have af Flere hørt forsikkre, at disses Antal ikke oversteeg 40.
Lolland-Falsters Stifts-Tidende, 1840-12-20
Hs. Kgl. Høih. Kronprindsen er den 11te December indtruffen i Berlin, hvor Høistsamme har fundet den hjerteligste Modtagelse og har af Hans Maj. Kongen af Preussen modtaget den Sorte Ørns Orden. - Hans Kongl. Høihed agtede efter nogle Dages Ophold at begive sig fra Berlin til Schwerin. (Berl. Tid.)
Lolland-Falsters Stifts-Tidende, 1840-12-20
Stændervalgene ere begyndte i Kjøbenhavn den 17de dennes i de forskjellige Sectioner, og vi meddele nedenunder Navnene paa dem, der i de 7 Sectioner hidtil have erholdt de fleste Stemmer: Ussing 333, Hvidt 333, Sager 323, Bjerre 320, H. P. Hansen 313, David 307, Prætorius 296, And. Hansen 290, Herforth 277, Meinert 265, Haagen 226, Feddersen 221, Christensen 208, Lunde 205, Duntzfeldt, 197, J. C. Lund 181, Krarup 180, Treschow 159, Oven 151, Kyhl 116, Borgen 107, Øst 107, Bang 106, Gamst 95 og Ring (den 25de) 94 Stemmer. (Berl. Tid.)
Lolland-Falsters Stifts-Tidende, 1840-12-20
Den 8de dennes greb Kjøbenhavns Politi i et Huus i Landemærket en Person, der er mistænkt for at have givet sig af med at mynte falske Sølvpenge, hvilken Mistanke er bleven bestyrket derved, at der i hans Kammer forefandtes Støbningsmaterialier. Denne Fængsling staaer formodentlig i Forbindelse med det Falskmøntneri, som er opdaget hos Fangerne i et af Citadellets Taarne.